text: У Берасці прайшоў фестываль "Фольк-фармат" | Дзедзіч - Берасце вачыма моладзі
  Дзіўна ў Берасці, горадзе "хрушчовак" і савецкіх манументаў, чуць гукі валынкі і гусляў. Фестываль "Фольк-фармат" мог бы стаць сапраўдным адкрыццём для неспрактыкаванай берасцейскай публікі: смелыя спалучэнні сучасных мелодый з сярэднявечнымі матывамі і авангардныя музычныя напрамкі – нязвыклая з'ява для нашага горада. Між тым, 6 чэрвеня у зале ГКЦ, дзеадбываўся фэст, запоўненымі былі толькі трэць месцаў.
  – Гэта нармальная з'ява, – патлумачыў журналістам «БК» арганізатарЗміцер Назараў, – на большую колькасць мы і не разлічвалі. Берасце пакуль што не гатова да ўспрымання такой музыкі. У залі, я ўпэўнены, амаль няма выпадковай публікі, усе – знаўцы і аматары сапраўднай беларускай культуры і мастацтва. Мы разлічваем у асноўным на інтэлігенцыю і "прасунутую" моладзь. Але спадзяюся, што дзякуючы нашай дзейнасці кола такіх людзей будзе расці. Зараз нас пачула 150 чалавек, заўтра яны раскажуць сваім сябрам, і ў наступны раз да нас прыйдзе 300.
  – Навошта патрэбна старажытная музыка і як яе данесці да правінцыйнай аўдыторыі? – пытаю ў аднаго з найяскравых фольк-метал гуртоў Беларусі – Litvintroll.
  – Вельмі проста, – адказвае вакаліст Андрык Апановіч, – у кожнага ў душы спіць троль, які гатовы да ўспрымання нашай музыкі – рок-н-трола. Проста ў рэгіянальнай душы ён спіць часцяком пад коудрай псеўдафальклору. Таму трэба яго мацней будзіць.